টি১০ লিগ
টি১০ লিগ হচ্ছে সংযুক্ত আরব আমিরাত এ অনুষ্ঠিতব্য সীমিত ওভারের ক্রিকেট প্রতিযোগিতার একটি নতুন সংস্ককরণ। খেলাটি মূলত ১০ ওভারে সীমাবদ্ধ থাকবে এবং ৯০ মিনিটের একটি নির্দিষ্ট সময়কালব্যাপী পরিচালিত হবে। প্রতিযোগিতাটি চারদিন ধরে চলবে, রাউন্ড রবিন এর পরে সেমিফাইনাল এবং সব শেষে ফাইনাল খেলা অনুষ্ঠিত হবে। ২০১৭ সালের প্রথম এই সংস্করনটি ১৪ই ডিসেম্বর থেকে শুরু হয়ে ১৭ ডিসেম্বর পর্যন্ত শারজাহ ক্রিকেট এ্যাসোসিয়েশন স্টেডিয়াম এ অনুষ্ঠিত হবে। শহীদ আফ্রিদি, বীরেন্দ্র শেওয়াগ, সরফরাজ আহমেদ, শোয়েব মালিক, দিনেশ চান্ডিমাল এবং ইয়ন মর্গ্যান সহ বিভিন্ন আন্তর্জাতিক খেলোয়াড়দের অংশগ্রহণের মাধ্যমে লিগটি পরিচালিত হবে। প্রতিযোগিতাটিতে বাংলাদেশি অলরাউন্ডার সাকিব আল হাসান কেরালা কিংস এর হয়ে প্রতিনিধিত্ব করেছেন। দীর্ঘদিন মাঠের বাইরে থাকা পাকিস্তানি অল-রাউন্ডার আব্দুল রাজ্জাক পাঞ্জাবি লেজেন্ডস দলের জন্য নির্বাচিত হয়েছেন। মুল্ক হোল্ডিংস এর সভাপতি, বিশিষ্ঠ ব্যবসায়ী সাজি উল মুল্ক কর্তৃক প্রতিষ্ঠিত লিগটি পাকিস্তানের সার্বিক তত্বাবধানে আয়োজিত সংযুক্ত আরব আমিরাতে অনুষ্ঠিত হবে। লিগটির সভাপতির দায়িত্ব পালন করছেন সালমান ইকবাল, যিনি পাকিস্তান ভিত্তিক প্রতিষ্ঠান এআরওয়াই গ্রুপের স্বত্তাধিকারী। আন্তর্জাতিক ক্রিকেট কাউন্সিল (আইসিসি) টি১০ লিগের অনুমোদন প্রদান করে।